
DR 30.11.2009 29 

 
Hypermarket yang saya maksudkan adalah Giant, Carrefour, Tesco, dan Jusco. 

Walaupun jumlahnya kecil iaitu 7 peratus tetapi jumlah keseluruhan mengikut SKU - Store 
Keeping Unit. Produk IKS yang telah di senarai tetap di keempat-empat hypermarket dan 
pasar raya asing tersebut mencapai sebanyak 10,000 SKU. Jadi walaupun kita lihat dari 
segi peratusannya hanyalah 7 peratus, tetapi 7 peratus daripada jumlah yang begitu besar. 

Oleh itu, dari segi jumlah SKU ia mencapai kepada tahap 10,000 SKU. Itu adalah 
produk IKS bumiputera tetapi kalau kita lihat daripada produk tempatan termasuk 
bumiputera dan bukan bumiputera yang dijual di dalam hypermarket ia mencapai kepada 
80 peratus. Dalam 80 peratus itu termasuk yang 7 peratus IKS bumiputera, jadi untuk 
produk tempatan atau produk Malaysia ia sebanyak 80 peratus.  

Kementerian berpandangan syor Ahli Yang Berhormat Pasir Salak agar 
kementerian meminta penguat kuasa memantau bekalan produk IKS bumiputera di 
hypermarket dan pasar raya adalah merupakan satu cadangan yang amat baik dan 
kementerian akan mengarahkan pegawai pemantau harga untuk memantau bukan sahaja 
dari harga tetapi juga dari segi bekalan, jumlah produk IKS, dan kedudukan produk IKS 
Bumiputera di dalam pasar raya asing dan tempatan tersebut. Kementerian telah 
menjalinkan kerjasama strategik dengan hypermarket dan pasar raya bagi membantu 
memasarkan produk IKS bumiputera. Hypermarket asing ini terikat dengan garis panduan 
penyertaan asing dalam perdagangan pengedaran di Malaysia tahun 2004.  

Melalui garis ini, hypermarket dan pasar raya asing sebenarnya perlu mencapai 30 
peratus penyinaran tetap produk IKS bumiputera berbanding dengan jumlah keseluruhan 
produk. Pencapaian ini memang masih belum tercapai dan kita akui tetapi pertambahannya 
berlaku secara sedikit demi sedikit. Oleh yang demikian, kementerian amat serius untuk 
memantau pencapaian ini dan beberapa perbincangan telah pun diadakan di antara pihak 
IKS bumiputera dan juga dengan hypermarkets asing ini. 

Datuk Bung Moktar bin Radin [Kinabatangan]: Minta Penjelasan.  

Dato’ Sri Ismail Sabri bin Yaakob: Oh! 

Datuk Bung Moktar bin Radin [Kinabatangan]: Terima kasih Tuan Pengerusi. 
Yang Berhormat saya sedih melihat kerana IKS-IKS kita terpaksa memasarkan produk 
mereka melalui pasar tani, di gerai-gerai, di kaki lima sedangkan kita dalam anjakan 
sesuatu ke arah untuk memantapkan usahawan bumiputera ini kepada satu tahap mereka 
menjadi komersial. Jadi sampai bilakah agak-agaknya kementerian boleh mewujudkan 
bahawa hasil-hasil produk IKS ini dapat dipasarkan di hypermarkets bukan sahaja dalam 
negara kita bahkan di luar negara melalui agensi-agensi di bawah kementerian dan 
sebagainya dan tidak lagi bergantung dengan pasar tani, di bawah payung pasar tani, di 
gerai-gera, dan di kaki lima kerana mereka ini yang saya mendapat aduan mereka tidak 
boleh menggandakan usaha mereka kerana tiada pemasaran yang tepat yang diurus oleh 
kerajaan. Apakah langkah-langkah yang seterusnya? 

Dato’ Sri Ismail Sabri bin Yaakob: Terima kasih Yang Berhormat. Sebenarnya 
pemasaran IKS ini yang dipertanggungjawabkan kepada Kementerian Perdagangan Dalam 
Negeri, Koperasi, dan Kepenggunaan hanyalah untuk penyenaraian di dalam hypermarket. 
Selebihnya adalah terletak di bawah bidang kuasa dan tanggungjawab MITI - Kementerian 
Perdagangan Antarabangsa dan Industri.  

Bagi pihak kementerian, kita mengambil tanggungjawab untuk memasarkan 
produk IKS ini di dalam hypermarket. Jadi untuk itu peringkat awalnya ialah untuk pengenal 
pasti masalah yang dihadapi oleh IKS bumiputera di dalam memasarkan di dalam 
hypermarkets tersebut. Beberapa isu yang ditimbulkan oleh IKS bumiputera misalnya dari 
segi bayaran kredit - credit term yang begitu lama selama ini dikenakan hypermarket 
kepada bumiputera sehingga 60 hari, 90 hari, dan 120 hari. Oleh kerana itu saya katakan 
sebentar tadi bahawa peringkat awal ini di telah menemukan saya sendiri 
mempengerusikan beberapa kali mesyuarat untuk menemukan di antara pengusaha IKS 
dengan pihak hypermarket.  

Pertama kita selesaikan mengenai masalah credit term dengan izin, yang begitu 
lama dan pada hari ini pihak..., tidak mengapa saya akan beri. Kedua-duanya saya akan 
beri. Saya ingat. Yang Berhormat Indera Mahkota dan juga Yang Berhormat Putatan.  



Hypermarket yang saya maksudkan adalah Giant, Carrefour, Tesco, dan Jusco. Walaupun jumlahnya kecil iaitu 7 peratus tetapi jumlah keseluruhan mengikut SKU- Store Keeping Unit. Produk IKS yang telah di senarai tetap di keempat-empat hypermarket dan pasar raya asing tersebut mencapai sebanyak 10,000 SKU. Jadi walaupun kita lihat dari segi peratusannya hanyalah 7 peratus, tetapi 7 peratus daripada jumlah yang begitu besar. Oleh itu, dari segi jumlah SKU ia mencapai kepada tahap 10,000 SKU. Itu adalah produk IKS bumiputera tetapi kalau kita lihat daripada produk tempatan termasuk bumiputera dan bukan bumiputera yang dijual di dalam hypermarket ia mencapai kepada 80 peratus. Dalam 80 peratus itu termasuk yang 7 peratus IKS bumiputera, jadi untuk produk tempatan atau produk Malaysia ia sebanyak 80 peratus. Kementerian berpandangan syor Ahli Yang Berhormat Pasir Salak agar kementerian meminta penguat kuasa memantau bekalan produk IKS bumiputera di hypermarket dan pasar raya adalah merupakan satu cadangan yang amat baik dan kementerian akan mengarahkan pegawai pemantau harga untuk memantau bukan sahaja dari harga tetapi juga dari segi bekalan, jumlah produk IKS, dan kedudukan produk IKS Bumiputera di dalam pasar raya asing dan tempatan tersebut. Kementerian telah menjalinkan kerjasama strategik dengan hypermarket dan pasar raya bagi membantu memasarkan produk IKS bumiputera. Hypermarket asing ini terikat dengan garis panduan penyertaan asing dalam perdagangan pengedaran di Malaysia tahun 2004. Melalui garis ini, hypermarket dan pasar raya asing sebenarnya perlu mencapai 30 peratus penyinaran tetap produk IKS bumiputera berbanding dengan jumlah keseluruhan produk. Pencapaian ini memang masih belum tercapai dan kita akui tetapi pertambahannya berlaku secara sedikit demi sedikit. Oleh yang demikian, kementerian amat serius untuk memantau pencapaian ini dan beberapa perbincangan telah pun diadakan di antara pihak IKS bumiputera dan juga dengan hypermarkets asing ini. Datuk Bung Moktar bin Radin [Kinabatangan]: Minta Penjelasan. Dato' Sri Ismail Sabri bin Yaakob: Oh!. Datuk Bung Moktar bin Radin [Kinabatangan]: Terima kasih Tuan Pengerusi. Yang Berhormat saya sedih melihat kerana IKS-IKS kita terpaksa memasarkan produk mereka melalui pasar tani, di gerai-gerai, di kaki lima sedangkan kita dalam anjakan sesuatu ke arah untuk memantapkan usahawan bumiputera ini kepada satu tahap mereka menjadi komersial. Jadi sampai bilakah agak-agaknya kementerian boleh mewujudkan bahawa hasil-hasil produk IKS ini dapat dipasarkan di hypermarkets bukan sahaja dalam negara kita bahkan di luar negara melalui agensi-agensi di bawah kementerian dan sebagainya dan tidak lagi bergantung dengan pasar tani, di bawah payung pasar tani, di gerai-gera, dan di kaki lima kerana mereka ini yang saya mendapat aduan mereka tidak boleh menggandakan usaha mereka kerana tiada pemasaran yang tepat yang diurus oleh kerajaan. Apakah langkah-langkah yang seterusnya?. Dato' Sri Ismail Sabri bin Yaakob: Terima kasih Yang Berhormat. Sebenarnya pemasaran IKS ini yang dipertanggungjawabkan kepada Kementerian Perdagangan Dalam Negeri, Koperasi, dan Kepenggunaan hanyalah untuk penyenaraian di dalam hypermarket. Selebihnya adalah terletak di bawah bidang kuasa dan tanggungjawab MITI- Kementerian Perdagangan Antarabangsa dan Industri. Bagi pihak kementerian, kita mengambil tanggungjawab untuk memasarkan produk IKS ini di dalam hypermarket. Jadi untuk itu peringkat awalnya ialah untuk pengenal pasti masalah yang dihadapi oleh IKS bumiputera di dalam memasarkan di dalam hypermarkets tersebut. Beberapa isu yang ditimbulkan oleh IKS bumiputera misalnya dari segi bayaran kredit- credit term yang begitu lama selama ini dikenakan hypermarket kepada bumiputera sehingga 60 hari, 90 hari, dan 120 hari. Oleh kerana itu saya katakan sebentar tadi bahawa peringkat awal ini di telah menemukan saya sendiri mempengerusikan beberapa kali mesyuarat untuk menemukan di antara pengusaha IKS dengan pihak hypermarket. Pertama kita selesaikan mengenai masalah credit term dengan izin, yang begitu lama dan pada hari ini pihak..., tidak mengapa saya akan beri. Kedua-duanya saya akan beri. Saya ingat. Yang Berhormat Indera Mahkota dan juga Yang Berhormat Putatan.